CELEX: 62015TA0722
Language: hu
Date: 2018-12-12 00:00:00
Title: T-722/15–T-724/15. sz. egyesített ügyek: A Törvényszék 2018. december 12-i ítélete – Interessengemeinschaft privater Milchverarbeiter Bayerns és társai kontra Bizottság („Állami támogatások – A bajorországi tejipari ágazatnak nyújtott támogatás – A tej minőségére irányuló vizsgálatok finanszírozása – A támogatást a belső piaccal összeegyeztethetetlennek nyilvánító határozat – A közigazgatási eljárásban való részvétel joga – Az EUMSZ 108. cikk (2) bekezdése – A 659/1999/EK rendelet 6. cikkének (1) bekezdése”)

25.2.2019   
            
            
               HU
            
            
               Az Európai Unió Hivatalos Lapja
            
            
               C 72/15
            
         
      A Törvényszék 2018. december 12-i ítélete – Interessengemeinschaft privater Milchverarbeiter Bayerns és társai kontra Bizottság
      (T-722/15–T-724/15. sz. egyesített ügyek) (1)
      
      ((„Állami támogatások - A bajorországi tejipari ágazatnak nyújtott támogatás - A tej minőségére irányuló vizsgálatok finanszírozása - A támogatást a belső piaccal összeegyeztethetetlennek nyilvánító határozat - A közigazgatási eljárásban való részvétel joga - Az EUMSZ 108. cikk (2) bekezdése - A 659/1999/EK rendelet 6. cikkének (1) bekezdése”))
      (2019/C 72/18)
      Az eljárás nyelve: német
      
         Felek
      
      
         Felperes a T-722/15. sz. ügyben: Interessengemeinschaft privater Milchverarbeiter Bayerns eV (Mertingen, Németország) (képviselők: kezdetben C. Bittner és N. Thies, később C. Bittner ügyvédek)
      
         Felperes a T-723/15. sz. ügyben: Genossenschaftsverband Bayern eV (München, Németország) (képviselők: kezdetben C. Bittner és N. Thies, később C. Bittner ügyvédek)
      
         Felperes a T-724/15. sz. ügyben: Verband der Bayerischen Privaten Milchwirtschaft eV (Munich) (képviselők: kezdetben C. Bittner és N. Thies, később C. Bittner ügyvédek)
      
         Alperes: Európai Bizottság (képviselők: T. Maxian Rusche, K. Herrmann és P. Němečková meghatalmazottak, segítőjük: P. Melcher ügyvéd)
      
         Az ügy tárgya
      
      A tejről és zsírról szóló törvény keretében a tej minőségének ellenőrzésére irányuló vizsgálatokhoz Németország által nyújtott SA.35484 (2013/C) (korábbi SA.35484 [2012/NN]) állami támogatásról szóló, 2015. szeptember 18-i (UE) 2015/2432 bizottsági határozat (HL 2015. L 334., 23. o.) részleges megsemmisítése iránt az EUMSZ 263. cikk alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék a tejről és zsírról szóló törvény keretében a tej minőségének ellenőrzésére irányuló vizsgálatokhoz a Németországi Szövetségi Köztársaság által nyújtott SA.35484 (2013/C) (korábbi SA.35484 [2012/NN]) állami támogatásról szóló, 2015. szeptember 18-i (UE) 2015/2432 bizottsági határozat 1–4. cikkét megsemmisíti annyiban, amennyiben e cikkek megállapítják, hogy a tej minőségére vonatkozóan Bajorországban végzett vizsgálatokat illetően a Németországi Szövetségi Köztársaság által nyújtott állami támogatás összeegyeztethetetlen a belső piaccal, és elrendelik e támogatás visszatéríttetését.
               
            
                  2)
               
               
                  Az Európai Bizottság a saját költségein kívül köteles viselni az Interessengemeinschaft privater Milchverarbeiter Bayerns eV, a Genossenschaftsverband Bayern eV és a Verband der Bayerischen Privaten Milchwirtschaft eV részéről felmerült költségeket is.
               
            
         (1)  HL C 59., 2016.2.15.